బ్రహ్మ ప్రకాష్ (రాజకీయ నాయకుడు)

చౌధరి బ్రహ్మ ప్రకాష్ యాదవ్ (1918-1993) ఢిల్లీకి చెందిన రాజకీయ నాయకుడు. ఢిల్లీ మొదటి ముఖ్యమంత్రి. అతనికి షేర్-ఎ-ఢిల్లీ అని పేరు. 1940 లోమహాత్మా గాంధీ ప్రారంభించిన వ్యక్తిగత సత్యాగ్రహ ఉద్యమంలో ముఖ్యమైన పాత్ర పోషించిన స్వాతంత్ర్య సమరయోధుడు. అతను నైరుతి ఢిల్లీలోని షకుర్పూర్ అనే గ్రామానికి చెందినవాడు.

 కెరీర్ 

 భారత స్వాతంత్ర్యోద్యమం 
క్విట్ ఇండియా ఉద్యమ సమయంలో ఢిల్లీలో ప్రచ్ఛన్న కార్యకలాపాల్లో పాల్గొన్న నాయకులలో అతనొకడు. స్వాతంత్ర్య పోరాటంలో అనేక సార్లు జైలు శిక్ష అనుభవించాడు.New Delhi News : Briefly. The Hindu (17 June 2006). Retrieved on 2018-11-21.Latest Releases. Pib.nic.in. Retrieved on 21 November 2018.

 స్వాతంత్ర్యం తరువాత 
స్వాతంత్ర్యానంతరం, ప్రకాష్ 34 సంవత్సరాల వయస్సులో ప్రణాళికాభివృద్ధి శాఖ మంత్రిగా పనిచేసాడు. ఢిల్లీకి మొదటి ముఖ్యమంత్రిగా పనిచేసాడు. 1952-55లో భారతదేశంలో అత్యంత పిన్న వయస్కులైన ముఖ్యమంత్రుల్లో అతను రెండవవాడు. పార్లమెంటులో రెండుసార్లు అతను చేసిన కృషికి గాను, సమర్థుడైన పార్లమెంటేరియన్‌గా ప్రశంసలు లభించాయి. అతను కాంగ్రెస్ పార్టీలో ఉన్నప్పుడు, 1957 లో ఢిల్లీ సదర్ నియోజకవర్గం నుండి, 1962, 1967 ల్లో ఔటర్ ఢిల్లీ నుండి లోక్‌సభకు ఎన్నికయ్యాడు. తర్వాత జనతా పార్టీలో చేరాడు. 1977 లో మళ్ళీ ఔటర్ ఢిల్లీ నుండి లోక్‌సభకు ఎన్నికయ్యాడు. 1979 లో జనతాపార్టీ చీలిపోయినప్పుడు, అతను చరణ్ సింగ్ వర్గంలో చేరాడు. కొన్ని నెలల పాటు చరణ్ సింగ్ మంత్రివర్గంలో మంత్రి అయ్యాడు. ఆహారం, వ్యవసాయం, నీటిపారుదల, సహకార శాఖలకు క్యాబినెట్ మంత్రిగా పనిచేసాడు.

అతను గ్రామీణుల కష్టాలను తగ్గించడంలో సహకార సంఘాల సామర్థ్యాన్ని త్వరగా గ్రహించాడు. 1945 లోనే అతను గ్రామ, వ్యవసాయ సహకార సంఘాలను నిర్వహించడం ప్రారంభించాడు. అతను పంచాయితీ రాజ్ సంస్థల ప్రతిపాదకుడు కూడా. బలహీన వర్గాల సంక్షేమానికి కృషి చేయడానికి, 1977 లో వెనుకబడిన తరగతులు, షెడ్యూల్డ్ కులాలు, షెడ్యూల్డ్ తెగలు, మైనారిటీల జాతీయ సంఘాన్ని ఏర్పాటు చేశాడు.Puri, Rajinder (13 June 2007) Quota Quagmire.boloji.com

NDDB కి చెందిన డాక్టర్ కురియన్‌తో కలిసి ప్రకాష్, సహకార సంఘాల రిజిస్ట్రార్ ద్వారా సహకార సంఘాలను విడిపించడంలో ప్రభుత్వ నియంత్రణ సంకెళ్ల నుండి సహాయపడటానికి సహకార కంపెనీల ఆలోచనను ప్రోత్సహించాడు. ఇది ప్రస్తుత ప్రొడ్యూసర్ కంపెనీ మోడల్‌కు పూర్వగామి.

 మూలాలు 

వర్గం:గాంధేయవాదులు
వర్గం:ఢిల్లీ స్వాతంత్ర్య సమర యోధులు
వర్గం:2వ లోక్‌సభ సభ్యులు
వర్గం:4వ లోక్‌సభ సభ్యులు
వర్గం:3వ లోక్‌సభ సభ్యులు
వర్గం:ఢిల్లీ ముఖ్యమంత్రులు
వర్గం:1993 మరణాలు
వర్గం:1918 జననాలు
వర్గం:ఢిల్లీ రాజకీయ నాయకులు